Diari Oficial de la Generalitat Valenciana


Sumari del DOGV 3303, del 07-08-1998 (1998/6388)

RESOLUCIÓ de 20 de juliol de 1998, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos convocades per l'Ordre de 6 de maig de 1998 (DOGV núm. 3.245, de 19.05.98): envasos buits que han contingut productes fitosanitaris i restes d'aquests a conseqüència de l'aplicació agrícola.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3303

Data del DOGV
:   07-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6388


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 20 de juliol de 1998, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos convocades per l'Ordre de 6 de maig de 1998 (DOGV núm. 3.245, de 19.05.98): envasos buits que han contingut productes fitosanitaris i restes d'aquests a conseqüència de l'aplicació agrícola. [1998/X6388]
  
Mitjançant Ordre de 6 de maig de 1998, de la Conselleria de Medi Ambient, es convoquen subvencions destinades a activitats de gestió de residus tòxics i perillosos: envasos buits que hagen contingut productes fitosanitaris i restes d'aquests a conseqüència de l'aplicació agrícola.
  
La base primera de l'annex I de l'ordre de convocatòria estableix que podran ser beneficiaris d'aquesta subvenció les empreses o associacions que hagen realitzat o vagen a realitzar, des de l'1 de gener fins el 31 d'octubre de 1998, activitats de gestió dels residus esmentats a la base segona (envasos buits que hagen contingut productes fitosanitaris i restes d'aquests a conseqüència de l'aplicació agrícola), i disposen d'autorització de la Conselleria de Medi Ambient per a la gestió d'aquests.
  
Conforme a la base tercera de l'annex I de l'ordre són objecte de subvenció les activitats de gestió dels indicats residus generats a la Comunitat Valenciana i realitzades en el seu àmbit territorial per empreses o associacions autoritzades per la Conselleria de Medi Ambient de la Generalitat Valenciana per a la gestió d'aquests.
  
De conformitat amb la proposta de concessió de subvencions elevada per la Comissió Avaluadora prevista a la base sisena de l'annex I de l'ordre de convocatòria, reunida el dia 17 de juliol de 1998, d'acord amb el que disposa l'esmentada base, i en virtut de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel que s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir la subvenció sol·licitada a la següent entitat la petició de la qual s'adapta a les bases establides per l'annex I de l'Ordre de 6 de maig de 1998:
  
- Valenciana de Protecció Ambiental, SA (VAPSA): 9.250.000 PTA.
  
Aquest import ve determinat per l'aplicació dels mòduls establits a la base quarta de l'annex I a les quantitats de residus que l'esmentada mercantil preveu gestionar fins el 31 d'octubre de 1998:
  
\* Gestió d'envasos buits de productes fitosanitaris: 185.000 dm3 a 50 PTA./dm3 = 9.250.000 PTA.
  
Total: 9.250.000 PTA.
  
Com que la quantia global de les subvencions concedides no ultrapassa el crèdit pressupostat (9.290.000 PTA.) no hi escau l'aplicació de coeficient de reducció proporcional per a respectar aquest límit.
  
Segon
  
Per al cobrament de la subvenció el beneficiari haurà de presentar com a data límit el 15 de novembre de 1998, la corresponent sol·licitud acompanyada de la documentació establida a la base vuitena de l'annex I de l'ordre de convocatòria.
  
Contra aquesta resolució, que és definitiva en via administrativa, pot interposar-se recurs contenciós administratiu en el termini de dos mesos, comptadors des de l'endemà de la notificació o publicació, davant la sala contenciosa del Tribunal Superior de Justícia de la Comunitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciós Administrativa, de 27 de desembre de 1956. Prèviament a aquesta interposició es procedirà a comunicar-ho a aquesta Conselleria, d'acord amb allò que s'ha disposat en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que s'utilitze qualsevol altra via que es considere oportuna.